**260/2020. (XII. 22.) „kt.” sz. határozat**

**a Karcag belterület 7279/5. hrsz. ingatlanhoz kapcsolódó tulajdonjog átruházásokról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében eljárva, továbbá a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében, valamint a Karcag Városi Önkormányzat Képviselő-testületének a Karcag Városi Önkormányzat vagyonáról és a vagyongazdálkodás szabályairól szóló 23/2012. (X. 16.) önkormányzati rendelet 13. § (2) bekezdése alapján -városérdekre tekintettel-, továbbá 14. §-a alapján az alábbiak szerint dönt:

1.) Karcag Városi Önkormányzat (a továbbiakban: Tulajdonos1) eladja, az Agrosprint Mezőgazdasági és Ipari Termékfeldolgozó Zrt. (székhelye: 5300 Karcag, Arany János u. 22., a továbbiakban: Tulajdonos2) adásvétel jogcímén megvásárolja a 2. pontban meghatározott ingatlanrészt.

2.) Az ingatlan(rész) adatai és eladási ára:

Helyrajzi szám: Karcag belterület 7279/5.

Művelési ága:

tulajdoni lapon kivett anyaggödör azzal, hogy Karcag Városi Önkormányzat Képviselő-testülete 256/2020. (XII.22.) „kt.”sz. határozatával „kivett beépítetlen terület” művelési ágra változtatta, melynek átvezetése folyamatban van

Alapterülete: 86949 m², melyből értékesítésre kerül 58740 m²

Az ingatlan per- és igénymentes.

Tulajdoni lapon szereplő teher:

Vezetékjog 153 m2 területre az E-On Tisztántúli Áramhálózati Zrt. (4024 Debrecen, Kossuth u. 41.) javára

Ingatlanrész eladási ára: 19.677.900,- Ft + ÁFA

3.) A 2. pontban meghatározott ingatlant is érintően telekalakításra kerül sor, melynek eredményeként az érintett ingatlanból

* 2156 m2 a telekfelosztás során kialakuló Karcag belterület 7277/19. hrsz.-ú ingatlanba,
* 35385 m2 a telekfelosztás során kialakuló Karcag belterület 7277/20. hrsz.-ú ingatlanba,
* 3100 m2 a telekfelosztás során kialakuló Karcag belterület 7277/21. hrsz.-ú ingatlanba
* 18099 m2 a telekfelosztás során kialakuló Karcag belterület 7277/23. hrsz.-ú ingatlanba
* 28209 m2 a telekfelosztás során kialakuló Karcag belterület 7277/24. hrsz.-ú ingatlanba

tagozódik be.

Fenti létrejövő ingatlanok közül a Karcag belterület 7277/19, 20, 21, 23. hrsz. ingatlanok tulajdonjoga – az értékesítést követően – a „Tulajdonos2”-t, míg a Karcag belterület 7277/24. hrsz. ingatlan tulajdonjoga a „Tulajdonos 1”-t illeti meg.

4.) „Tulajdonos2” eladja, „Tulajdonos1” adásvétel jogcímén megvásárolja a „Tulajdonos2” tulajdonát képező 5. pontban meghatározott ingatlanrészt.

5.) Az ingatlan(rész) adatai és eladási ára:

Helyrajzi szám: Karcag belterület 7278.

Művelési ága:

tulajdoni lapon kivett udvar, gazdasági épület azzal, hogy az ingatlan művelési ágának „kivett beépítetlen terület”-re történő változtatása folyamatban van

Alapterülete: 2318 m², melyből értékesítésre kerül 130 m²

Az ingatlant „Tulajdonos1” per-, teher és igénymentes állapotban vásárolja meg.

Ingatlanrész eladási ára: 43.550,- Ft + ÁFA

6.) Az 5. pontban meghatározott ingatlant is érintően telekalakításra kerül sor, melynek eredményeként az érintett ingatlanból

* 283 m2 a telekfelosztás során kialakuló Karcag belterület 7277/20. hrsz.-ú ingatlanba,
* 1905 m2 a telekfelosztás során kialakuló Karcag belterület 7277/23. hrsz.-ú ingatlanba,
* 130 m2 a telekfelosztás során kialakuló Karcag belterület 7277/24. hrsz.-ú ingatlanba

tagozódik be.

Fenti létrejövő ingatlanok közül a Karcag belterület 7277/20, 23. hrsz. ingatlanok tulajdonjoga – az értékesítést követően – a „Tulajdonos2”-t, míg a Karcag belterület 7277/24. hrsz. ingatlan tulajdonjoga a „Tulajdonos 1”-t illeti meg.

7.) Fizetési feltétel:

A jelen határozat 8.) b) pontjában meghatározott valamennyi feltétel teljesülése esetén:

- „Tulajdonos2” köteles „Tulajdonos1” részére a 2. pontban meghatározott és 3. pont szerint újraosztásra kerülő ingatlan vételárát, összesen nettó 19.677.900,- ,- Ft + Áfa összeget, azaz bruttó 24.990.933,- Ft-ot egy összegben megfizetni.

- „Tulajdonos1” köteles „Tulajdonos2” részére az 5. pontban meghatározott és 6. pont szerint újraosztásra kerülő ingatlan vételárát, összesen nettó 43.550,- Ft + Áfa összeget, azaz bruttó 55.309,- Ft-ot egy összegben megfizetni.

Ha beszámítás lesz, arról itt kell rendelkezni.

8.) Egyéb feltétel:

a) „Tulajdonos2”-t terheli a tulajdonjog átruházási szerződés elkészíttetésének költsége, valamint a változások földhivatali átvezetésnek költsége.

b) A tulajdonjog átruházás hatálybalépésének együttes feltételei:

- „Tulajdonos2”-t az ingatlanügyi hatóság jogerősen bejegyzi a Karcag belterület 7278. hrsz. ingatlan tulajdonosaként;

- Az ingatlanügyi hatóság a 2. pontban és az 5. pontban meghatározott ingatlanok művelési ágát „kivett beépítetlen terület”-re változtatja;

- a Magyar Állam a nemzeti vagyonról szóló 2011. évi CXCVI. törvény 14. § (2) bekezdésében meghatározott és (5) bekezdése szerint gyakorolható elővásárlási jogával nem él.

9.) A Képviselő-testület felhatalmazza a Karcag Városi Önkormányzat Polgármesterét, hogy a tulajdonjog átruházási szerződést és esetleges módosításait a „Tulajdonos1” és „Tulajdonos2” között aláírja jelen határozatban foglalt feltételekkel.

10.) A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2020. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Költségvetési, Gazdálkodási és Kistérségi Iroda, Kistérségi Csoport, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
5. Karcagi Polgármesteri Hivatal Aljegyzői Iroda, Szervezési Csoport, helyben
6. Agrosprint Zrt., Fülöp Gábor Zoltán igazgatósági elnök 5300 Karcag, Arany János u. 22. /Költségvetési, Gazdálkodási és Kistérségi Iroda Kistérségi Csoport által/

Karcag, 2020. december 16.

|  |  |
| --- | --- |
|  | **(: Szepesi Tibor :)** |
|  | polgármester |